યુનિવર્સિટીની સેનેટ ચૂંટણી માટે જાહેર કરાયેલી નવી મતદાર યાદીમાં અનેક મતદારોના નામ મનસ્વી રીતે બાકાત કરાયાંના આક્ષેપ એબીવીપીના કાર્યકરોએ કર્યા હતા. આ વિરોધમાં સંયમની મર્યાદા ભુલીને એબીવીપીના કાર્યકરો ગુંડાગર્દી પર ઉતરી આવ્યા હતા. તેમણે, યુનિવર્સિટી સેનેટ ચૂંટણીના ચૂંટણી અધિકારી ગિરીન બક્ષીના ચહેરા પર કાળો કેમીકલ પદાર્થ રેડીને મોઢું કાળું મેંશ કરી નાખતા ચકચાર મચી ગઇ હતી. મોઢું કાળું કર્યા બાદ ABVP કાર્યકરો બક્ષીને તેમની સાથે ફેરવી કુલપતિની ઓફીસે લઈ ગયા હતા.